ধর্মপাল (পাল সম্রাট)
ধর্মপাল (সিদ্ধমাতৃকা লিপি: ) ছিলেন ভারতীয় উপমহাদেশের বাংলা অঞ্চলের পাল সাম্রাজ্যের দ্বিতীয় শাসক। তিনি ছিলেন পাল রাজবংশের প্রতিষ্ঠাতা গোপালের পুত্র ও উত্তরাধিকারী। রাষ্ট্রকুট সাম্রাজ্যের শাসক মহারাজ তৃতীয় গোবিন্দের নেসারী তাম্রশাসনে গৌড়েশ্বর মহারাজ ধর্মপালকে বাঙ্গালার মহান রাজা হিসেবে অভিহিত করা হয়েছে। মহারাজ ধর্মপাল তাঁর পৈত্রিক রাজত্বের সীমানা বহুলাংশে বৃদ্ধি করেন এবং পাল সাম্রাজ্যকে উত্তর ও পূর্ব ভারতের প্রধান রাজনৈতিক শক্তিতে পরিণত করেন।